A moduláris hajtásláncok 200 és több mint 500 kilométer közötti „zéró károsanyag-kibocsátású” hatótávolságot kínálnak

**A DAF bemutatja új generációs DAF XD és XF Electric járműveit**

**A DAF Trucks bemutatta legmodernebb, moduláris akkumulátoros elektromos járművekhez (BEV) kifejlesztett hajtásláncait új generációs DAF XD és XF tehergépkocsi-sorozataihoz a hannoveri IAA Transportation 2022 kiállításon. Ezek az új, teljesen elektromos hajtásláncok egyetlen feltöltéssel több mint 500 kilométer „zéró károsanyag-kibocsátású” hatótávot biztosítanak, bizonyítva a DAF vezető szerepét a környezetvédelem terén.**

* A legkorszerűbb PACCAR EX-D1 és PACCAR EX-D2 elektromotorok
	+ Teljesítmény 170 kW-tól (230 LE) egészen 350 kW-ig (480 LE)
* Hatékony akkumulátorcsomagok széles választéka
	+ 200 és több mint 500 kilométer közötti „zéró károsanyag-kibocsátású” hatótávok
	+ Gyors egyenáramú, valamint váltóáramú töltéshez is alkalmasak
* A moduláris akkumulátorcsomagoknak köszönhetően kiváló felépítményezhetőség
* 650 V-os e-PTO opcióként elérhető
* Visszafogott kék külső díszítőelemekkel a „zéró károsanyag-kibocsátású” hajtáslánc kihangsúlyozására
* Az XD Electric és az XF Electric értékesítése egyaránt megkezdődött
	+ 4x2-es vontató, valamint 4x2-es és 6x2-es tehergépkocsi-alváz konfigurációk
	+ Day, Sleeper, Sleeper High Cab fülkék

2018-ban a DAF Trucks a tehergépkocsi-gyártók közül elsőként értékesített Európában teljesen elektromos áruterítő tehergépkocsit. Azóta több tucat CF Electric vontatót és tehergépkocsi-alvázat helyeztek „zéró károsanyag-kibocsátású” üzembe Európa-szerte a vezető szállítmányozó cégeknél. Ezeket a kiváló tehergépkocsikat áruházláncok ellátására, konténerszállításra és szemétgyűjtésre használják városi környezetben. A DAF a CF Electric és az LF Electric járművekkel egyaránt vezető szerepet tölt be az akkumulátoros elektromos hajtásláncok fejlesztésében, amelyek 200–280 kilométer „zéró károsanyag-kibocsátású” hatótávot kínálnak.

**Az elektromos szállítmányozás következő szintje**Az új generációs DAF XD Electric és XF Electric járművekkel a DAF újabb szintre emeli a teljesen elektromos fuvarozást. Ezek az innovatív járművek a díjnyertes, a 2022-es év nemzetközi tehergépkocsijának választott XF, XG és XG⁺ sorozaton alapulnak, és páratlan minőséget, hatékonyságot, biztonságot és járművezetői kényelmet nyújtanak.

**Két elektromotor, 5 teljesítmény**A korszerű DAF XD és XF Electric tehergépkocsikat a hatékony és megbízható PACCAR EX-D1 és PACCAR EX-D2 állandó mágneses elektromotorok hajtják, amelyek különböző teljesítményeket kínálnak a 170 kW/230 LE és 350 kW/480 LE közötti tartományban. Annak érdekében, hogy ezek az elektromos járművek tökéletesen megfeleljenek az ügyfelek igényeinek, a DAF a 2–5 modulból álló akkumulátorcsomagok teljes választékát kínálja, amelyek egyetlen feltöltéssel akár több mint 500 kilométer „zéró károsanyag-kibocsátású” hatótávolságra képesek. Így optimális jármű- és töltéstervezéssel a szállítmányozók gyakorlatilag napi 1 000 teljesen elektromos kilométert is megtehetnek.

|  |  |  |  |  |  |
| --- | --- | --- | --- | --- | --- |
| Járműtípus | Elektromotor | Leadott motorteljesítmény | Nyomaték | Akkumulátor-modulok száma | Akkumulátorcsomag kapacitása  |
| DAFXD Electric  | PACCAR EX-D1 | 170 kW (230 LE) | 1200 Nm | 2–5 modul | 210 – 525 kWh |
| 220 kW (300 LE) | 1200 Nm | 3–5 modul | 315 – 525 kWh |
| 270 kW (370 LE) | 1200 Nm | 3–5 modul | 315 – 525 kWh |
| DAFXD Electric DAFXF Electric | PACCAR EX-D2 | 270 kW (370 LE) | 1975 Nm | 3–5 modul | 315 – 525 kWh |
| 310 kW (420 LE) | 1975 Nm | 4 vagy 5 modul | 420 – 525 kWh |
| 350 kW (480 LE) | 1975 Nm | 4 vagy 5 modul | 420 – 525 kWh |

**A gyors egyenáramú töltés az alapfelszereltség része, a váltakozó áramú töltés opcionális**
Az új generációs XD Electric és XF Electric az akár 325 kW teljesítménnyel gyorsan feltölthető, így a 3 modulból álló akkumulátorcsomag kapacitása alig több mint 45 perc alatt visszaállítható 0-ról 80%-ra. Még a legnagyobb akkumulátorcsomag is 2 órán belül feltölthető teljesen lemerült állapotról 100%-ra. Az opcionálisan elérhető fedélzeti töltő akár 22 kW-os váltakozó áramú (AC) töltést tesz lehetővé, ami rugalmasságot biztosít a jármű üzemeltetésében olyan helyeken is, ahol nem áll rendelkezésre egyenáramú gyorstöltés.

**Kiváló felépítményezhetőség**Az akkumulátorok moduláris elhelyezésének köszönhetően az alvázon az új generációs DAF XD és XF Electric ugyanolyan iparágvezető felépítményezhetőséget biztosít, mint az új generációs DAF sorozat meglévő modelljei. Az akkumulátorcsomagok optimálisan hozzáigazíthatók a jármű alkalmazásához, így például elegendő hely marad az oldalrakodós felépítmények és támasztólábak számára. Opcióként elérhető egy 650 V-os e-PTO is a kiegészítő berendezések, például a hőmérséklet-szabályozott szállításhoz használt elektromos hűtőberendezés vagy elektro-hidraulikus daru működtetésére. Ennek köszönhetően nincs szükség külön generátorra.

**Kék vonás**Az új DAF XD és XF Electric ugyanolyan tetszetős külső megjelenéssel rendelkezik, mint a meglévő dízel meghajtású változatok. A hűtőrácson és a fényszórókon elhelyezett, visszafogott kék díszítőelemek azonban esztétikusan megkülönböztetik a teljesen akkumulátoros elektromos járműveket a többitől.

A DAF új generációs akkumulátoros elektromos járműveinek (BEV) digitális műszerfalán külön kijelző mutatja az elektromos hajtáslánc állapotát (beleértve a töltöttségi állapotot és a teljesítményleadást). Az opcionális navigációs rendszer jelzi, hogy hol találhatók nyilvános töltőállomások. A fülke belső terének indulás előtti automatikus fűtése vagy hűtése még tovább növeli az új generációs DAF XD Electric és XF Electric páratlan vezetési kényelmét és hatékonyságát.

**Speciális értékesítési tanácsok és PACCAR töltők**Az első osztályú elektromos tehergépkocsik biztosítása mellett a DAF speciális útvonal-szimulációs modelleken alapuló, személyre szabott értékesítési tanácsokkal is támogatja ügyfeleit a zéró károsanyag-kibocsátású elektromos tehergépkocsikra történő zökkenőmentes átállásban. A DAF emellett üzemeltetési támogatást is nyújt a prémium minőségű PACCAR töltők teljes választékával, amelyek tökéletesen illeszkednek az új XD és XF Electric tehergépkocsikhoz, valamint az LF Electric, CF Electric és más haszonjárművekhez, sőt még személygépjárművekhez is.
Az átfogó kínálat fix töltési megoldásokat tartalmaz, amelyek normál váltóárammal akár 50 kW teljesítményt, ultragyors egyenáramú töltés esetén pedig akár 350 kW teljesítményt nyújtanak. Emellett mobil töltők is kaphatók, amelyek maximális rugalmasságot biztosítanak.

**A gyártás kezdete** Az új generációs DAF XD Electric és XF Electric tehergépkocsik értékesítése már elkezdődött. Az új tehergépkocsikat Eindhovenben, egy új gyártóüzemben fogják összeszerelni, ahol 2023 első felében kezdődik el a sorozatgyártás. Az XD és XF Electric 4x2-es vontatóként, valamint 4x2-es és 6x2-es tehergépkocsi-alvázként kapható, az országos szabályozástól függően legfeljebb 50 tonna járműszerelvény össztömeghez. Az új akkumulátoros elektromos járművek tágas Day, Sleeper és Sleeper High fülkékkel érhetők el.

**DAF Trucks N.V.** – a PACCAR Inc. leányvállalata, egy globális technológiai vállalat, amely könnyű, közepes és nagy igénybevételre szánt tehergépkocsikat tervez és gyárt. A DAF a vontatók és tehergépkocsik teljes választékának beszállítója, amely minden szállítási alkalmazáshoz megfelelő járművet kínál. A DAF vezető szerepet tölt be a szolgáltatások területén is, beleértve a MultiSupport javítási és karbantartási szerződéseket, a PACCAR Financial pénzügyi szolgáltatásait, valamint a PACCAR Parts első osztályú pótalkatrész-ellátását.

Hannover, 2022. szeptember 19.

***Megjegyzés csak a szerkesztőknek***

További információ:

DAF Trucks N.V.

Vállalati kommunikációs főosztály

Rutger Kerstiens, +31 40 214 2874

www.daf.com

*Ha a továbbiakban nem kíván sajtóközleményeket kapni a DAF Trucks N.V. vállalattól, akkor kérjük, jelentse ezt a következő címre: Saskia van Zijtveld,* *Saskia.van.zijtveld@daftrucks.com*

*Wilt u geen persberichten van DAF Trucks N.V. meer ontvangen, meldt u dit dan aan Saskia van Zijtveld via* *saskia.van.zijtveld@daftrucks.com**.*